CELEX: 32017D1460
Language: lv
Date: 2017-08-08 00:00:00
Title: Komisijas Īstenošanas lēmums (ES) 2017/1460 (2017. gada 8. augusts), ar ko groza Īstenošanas lēmumu (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (izziņots ar dokumenta numuru C(2017) 5471) (Dokuments attiecas uz EEZ. )

11.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 208/42
            
         KOMISIJAS ĪSTENOŠANAS LĒMUMS (ES) 2017/1460
   (2017. gada 8. augusts),
   ar ko groza Īstenošanas lēmumu (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs
   
      
         (izziņots ar dokumenta numuru C(2017) 5471)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 1992. gada 17. decembra Direktīvu 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (3), un jo īpaši tās 14. panta 2. punktu, 19. panta 1. punkta a) apakšpunktu, 19. panta 3. punkta a) apakšpunktu un 19. panta 4. un 6. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (4), un jo īpaši tās 4. panta 3. punktu,
   tā kā:
   
               (1)
            
            
               Ar Direktīvu 92/119/EEK noteikti vispārīgi kontroles pasākumi, kas piemērojami noteiktu dzīvnieku slimību, tostarp nodulārā dermatīta (ND), uzliesmojuma gadījumā. Šie kontroles pasākumi ietver aizsardzības un uzraudzības zonu izveidi ap inficēto saimniecību, un papildus citiem kontroles pasākumiem tajos ir paredzēta arī ārkārtas vakcinācija nodulārā dermatīta uzliesmojuma gadījumā.
            
         
               (2)
            
            
               Komisijas Īstenošanas lēmums (ES) 2016/2008 (5) nosaka dzīvnieku veselības kontroles pasākumus attiecībā uz ND sastopamību noteiktās dalībvalstīs vai to daļās, kas norādītas minētā lēmuma I pielikuma sarakstā, tostarp minimālās prasības attiecībā uz ND vakcinācijas programmām, ko dalībvalstis iesniegušas Komisijai apstiprināšanai. “Inficētās zonas” tajā definētas kā dalībvalsts teritorijas daļas, kas norādītas minētā īstenošanas lēmuma I pielikuma II daļas sarakstā un ietver apgabalus, kuros ir apstiprināts nodulārais dermatīts un saskaņā ar Direktīvu 92/119/EEK izveidotas aizsardzības un uzraudzības zonas un kuros pēc vakcinācijas programmu apstiprināšanas var veikt vakcināciju pret nodulāro dermatītu. “Brīvās zonas, kurās veikta vakcinācija” tajā definētas kā dalībvalsts teritorijas daļas, kas norādītas minētā pielikuma I daļas sarakstā un ietver apgabalus ārpus “inficētajām zonām”, kuros pēc vakcinācijas programmu apstiprināšanas ir veikta vakcinācija pret nodulāro dermatītu.
            
         
               (3)
            
            
               Lai jebkādu ND izplatīšanās risku samazinātu līdz minimumam, Īstenošanas lēmums (ES) 2016/2008 paredz “inficētajās zonās” un “brīvajās zonās, kurās veikta vakcinācija” ieviest īpašus riska mazināšanas pasākumus un tirdzniecības ierobežojumus attiecībā uz dzīviem liellopiem un nebrīvē turētiem savvaļas atgremotājiem, to reproduktīvajiem produktiem un citiem produktiem no šiem dzīvniekiem.
            
         
               (4)
            
            
               2017. gada 27. martā apstiprinātajā Eiropas Pārtikas nekaitīguma iestādes (EFSA) ziņojumā (6) (EFSA 2017. gada ziņojums) norādīts, ka ir izanalizēti pieejamie dati par ND epidemioloģiju Eiropā līdz 2016. gadam un gūtie rezultāti liecina, ka pret nodulāro dermatītu veiktas masveida vakcinācijas kampaņās, kas īstenotas pareizi, šo slimību izdevies ierobežot, novēršot jaunu uzliesmojumu gadījumus. Šie rezultāti apstiprina rezultātus, kas agrāk gūti, EFSA2016. gada 29. jūlijā (EFSA 2016. gada konsultatīvie norādījumi (7)) steidzami pieņemot konsultatīvus norādījumus par ND, kuros secināts, ka ND kontrolēšanā visiedarbīgākais pasākums ir masveida vakcinācija, jo īpaši tad, ja aizsargspējas dzīvniekiem izveidojušās jau pirms slimības iekļūšanas, proti, profilaktiskas vakcinācijas rezultātā.
            
         
               (5)
            
            
               Neseno pret ND veiktās vakcinācijas kampaņu iedarbīgums, ko apstiprina EFSA 2016. gada konsultatīvie norādījumi un EFSA 2017. gada ziņojums, liecina, ka pareizi vakcinētus liellopus no kādas dalībvalsts “brīvās zonas, kurā veikta vakcinācija” uz citu dalībvalsti vai trešo valsti vai pa tās pašas dalībvalsts “brīvo zonu, kurā veikta vakcinācija” vai “inficēto zonu” var pārvietot ar mazāk ierobežojošiem noteikumiem. Tā paša iemesla dēļ mazāk ierobežojoši noteikumi būtu jāattiecina uz vakcinētām mātēm dzimušu nevakcinētu teļu pārvietošanu pa to pašu zonu tajā pašā dalībvalstī. Mazāk ierobežojoši noteikumi būtu jāattiecina arī uz nevakcinētu liellopu un nebrīvē turētu savvaļas atgremotāju pārvietošanu pa to pašu “brīvo zonu, kurā veikta vakcinācija” tajā pašā dalībvalstī, tos importējot no tādām dalībvalstīm, trešajām valstīm vai to zonām, uz kurām neattiecas ar ND saistīti ierobežojumi, jo var uzskatīt, ka tāda veida pārvietošana rada mazu slimības izplatīšanās risku.
            
         
               (6)
            
            
               Horvātija, Bulgārija un Grieķija – trīs dalībvalstis, kas patlaban īsteno vakcināciju pret ND un ir minētas Īstenošanas lēmuma (ES) 2016/2008 I pielikumā, – prasīja grozīt īstenošanas lēmumu un jo īpaši tā 4., 5. un 6. pantu, lai mazāk ierobežojošus pārvietošanas noteikumus varētu noteikt attiecībā uz tādiem vakcinētiem liellopiem un nebrīvē turētiem savvaļas atgremotājiem, kam jāveic revakcinācija, kā arī attiecībā uz vakcinētām mātēm dzimušiem nevakcinētiem teļiem. Horvātija turklāt pieprasīja mazāk ierobežojošus pārvietošanas noteikumus attiecībā uz tādiem nevakcinētiem liellopiem un nebrīvē turētiem savvaļas atgremotājiem, kuru izcelsme ir tādās dalībvalstīs, trešās valstīs vai to zonās, uz ko neattiecas ierobežojumi sakarā ar apstiprinātu ND klātbūtni vai pret ND veiktu vakcināciju.
            
         
               (7)
            
            
               Kas attiecas uz dzīviem liellopiem un nebrīvē turētiem savvaļas atgremotājiem, kuri vakcinēti pret ND, tad attiecībā uz dzīvniekiem, kas vakcīnu saņēmuši pirmo reizi, risks, ka pārvietošana izraisīs ND izplatīšanos, ir augstāks nekā šis risks revakcinācijas gadījumos, kur dzīvniekiem joprojām ir iepriekšējās vakcinācijas radīta imunitāte. Tātad, ja izcelsmes saimniecībā dzīvnieki vakcinēti pirmo reizi, ND izplatīšanās risks ir augstāks, nekā ja izdarīta revakcinācija, jo šādā gadījumā saimniecības dzīvniekiem joprojām ir iepriekšējās vakcinācijas radīta imunitāte. Tāpēc ir lietderīgi katrā no iepriekš minētajām situācijām ierobežojošos noteikumus diferencēt, ņemot vērā nodulārā dermatīta vakcīnu radītās imunitātes ilgumu, ko norādījis vakcīnas ražotājs.
            
         
               (8)
            
            
               Tāpēc būtu jāgroza prasības, kas attiecas uz atkāpēm un īpašajiem nosacījumiem dzīvu liellopu un nebrīvē turētu savvaļas atgremotāju sūtīšanai no “brīvajām zonām, kurās veikta vakcinācija,” un “inficētajām zonām” un uz tām, un attiecīgi jāgroza Īstenošanas lēmuma (ES) 2016/2008 4., 5., 6. un 12. pants.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu (ES) 2016/2008 groza šādi:
   
               1)
            
            
               lēmuma 4. panta 1. punktu groza šādi:
               
                           a)
                        
                        
                           punkta a) apakšpunkta i) punktu aizstāj ar šādu:
                           
                                       “i)
                                    
                                    
                                       dzīvnieki vismaz 28 dienas pirms nosūtīšanas datuma ir vakcinēti pret nodulāro dermatītu, un nosūtīšanas datumā tiem joprojām turpinās vakcīnas ražotāja norādītais imunitātes periods, un dzīvnieku izcelsme ir saimniecībā, kur tie uzturējušies vismaz 28 dienas. Minētajā izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;”;
                                    
                                 
                     
                           b)
                        
                        
                           punkta b) apakšpunkta i) punktu aizstāj ar šādu:
                           
                                       “i)
                                    
                                    
                                       dzīvnieki pret nodulāro dermatītu ir vakcinēti vismaz trīs mēnešus pirms nosūtīšanas datuma un nosūtīšanas datumā tiem joprojām turpinās vakcīnas ražotāja norādītais imunitātes periods. Šo dzīvnieku izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;”;
                                    
                                 
                     
                           c)
                        
                        
                           punkta c) apakšpunkta ii) punktu aizstāj ar šādu:
                           
                                       “ii)
                                    
                                    
                                       dzīvnieki vismaz 28 dienas pirms nosūtīšanas datuma ir vakcinēti pret nodulāro dermatītu un nosūtīšanas datumā tiem joprojām turpinās vakcīnas ražotāja norādītais imunitātes periods. Šo dzīvnieku izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;”;
                                    
                                 
                     
         
               2)
            
            
               lēmuma 5. panta 1. punkta b) apakšpunktu aizstāj ar šādu:
               
                           “b)
                        
                        
                           dzīvnieki vismaz 28 dienas pirms nosūtīšanas datuma ir vakcinēti pret nodulāro dermatītu un nosūtīšanas datumā tiem joprojām turpinās vakcīnas ražotāja norādītais imunitātes periods. Šo dzīvnieku izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;”;
                        
                     
         
               3)
            
            
               lēmuma 6. pantu aizstāj ar šādu:
               “6. pants
               Īpaši nosacījumi dzīvu liellopu un nebrīvē turētu savvaļas atgremotāju nosūtīšanai uz tās pašas dalībvalsts apgabaliem, kas norādīti I pielikuma II daļas sarakstā
               1.   Atkāpjoties no 3. panta a) punktā noteiktā aizlieguma un ievērojot šā panta 2. punktu, kompetentā iestāde var atļaut, ka dzīvu liellopu un nebrīvē turētu savvaļas atgremotāju sūtījumus no saimniecībām, kas atrodas apgabalā, kurš norādīts I pielikuma II daļas sarakstā, nosūta uz galamērķi citā tās pašas dalībvalsts apgabalā, kurš norādīts I pielikuma II daļas sarakstā.
               2.   Šā panta 1. punktā paredzēto atkāpi attiecina tikai uz dzīvu liellopu un nebrīvē turētu savvaļas atgremotāju sūtījumiem un tikai tad, ja dzīvnieki atbilst vismaz vienam no šādiem nosacījumiem:
               
                           a)
                        
                        
                           dzīvnieki vismaz 28 dienas pirms nosūtīšanas datuma ir vakcinēti pret nodulāro dermatītu un nosūtīšanas datumā tiem joprojām turpinās vakcīnas ražotāja norādītais imunitātes periods. Šo dzīvnieku izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;
                        
                     
                           b)
                        
                        
                           dzīvniekus neatkarīgi no to individuālā vakcinācijas statusa vai neatkarīgi no to izcelsmes saimniecībā veiktās vakcinācijas pret nodulāro dermatītu var pārvietot uz kautuvi ārkārtas kaušanai, ja vien uz izcelsmes saimniecību neattiecas nekādi ierobežojumi, kas attiecībā uz nodulāro dermatītu paredzēti Direktīvā 92/119/EEK un aizliedz šādu pārvietošanu;
                        
                     
                           c)
                        
                        
                           dzīvnieki ir par sešiem mēnešiem jaunāki nevakcinēti pēcnācēji, kas dzimuši mātēm, kuras vakcinētas vismaz 28 dienas pirms dzemdībām un kurām dzemdību datumā joprojām turpinājies vakcinācijas ražotāja norādītais imunitātes periods, un tos drīkst pārvietot uz citu saimniecību vai uz kautuvi tūlītējai nokaušanai. Šo dzīvnieku izcelsmes saimniecībā visi uzņēmīgo sugu dzīvnieki vismaz 28 dienas pirms nosūtīšanas datuma ir vakcinēti, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte, un uz saimniecību neattiecas neviens no Direktīvā 92/119/EEK attiecībā uz nodulāro dermatītu noteiktajiem ierobežojumiem, kas liedz šādu pārvietošanu.”;
                        
                     
         
               4)
            
            
               lēmumā pēc 6. panta iekļauj šādu 6.a pantu:
               “6.a pants
               Īpaši nosacījumi dzīvu liellopu un nebrīvē turētu savvaļas atgremotāju nosūtīšanai no apgabaliem, kas norādīti I pielikuma I daļas sarakstā, uz tās pašas dalībvalsts apgabaliem, kas norādīti I pielikuma I vai II daļas sarakstā
               1.   Atkāpjoties no 3. panta a) punktā noteiktā aizlieguma un ievērojot šā panta 2. punktu, kompetentā iestāde var atļaut, ka dzīvu liellopu un nebrīvē turētu savvaļas atgremotāju sūtījumus no saimniecībām, kas atrodas apgabalā, kurš norādīts I pielikuma I daļas sarakstā, nosūta uz galamērķi citā tās pašas dalībvalsts apgabalā, kurš norādīts I pielikuma I vai II daļas sarakstā.
               2.   Šā panta 1. punktā paredzēto atkāpi attiecina tikai uz dzīvu liellopu un nebrīvē turētu savvaļas atgremotāju sūtījumiem un tikai tad, ja dzīvnieki atbilst vismaz vienam no šādiem nosacījumiem:
               
                           a)
                        
                        
                           dzīvnieki vismaz 28 dienas pirms nosūtīšanas datuma ir vakcinēti pret nodulāro dermatītu un nosūtīšanas datumā tiem joprojām turpinās vakcīnas ražotāja norādītais imunitātes periods. Šo dzīvnieku izcelsmes saimniecībā visi pret nodulāro dermatītu uzņēmīgo sugu dzīvnieki ir vismaz 28 dienas pirms nosūtīšanas datuma vakcinēti pret minēto slimību, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;
                        
                     
                           b)
                        
                        
                           dzīvniekus neatkarīgi no to individuālā vakcinācijas statusa vai neatkarīgi no to izcelsmes saimniecībā veiktās vakcinācijas pret nodulāro dermatītu var pārvietot uz kautuvi ārkārtas kaušanai, ja vien uz izcelsmes saimniecību neattiecas nekādi ierobežojumi, kas attiecībā uz nodulāro dermatītu paredzēti Direktīvā 92/119/EEK un aizliedz šādu pārvietošanu;
                        
                     
                           c)
                        
                        
                           dzīvnieki ir par sešiem mēnešiem jaunāki nevakcinēti pēcnācēji, kas dzimuši mātēm, kuras vakcinētas vismaz 28 dienas pirms dzemdībām un kurām dzemdību datumā joprojām turpinājies vakcinācijas ražotāja norādītais imunitātes periods, un tos drīkst pārvietot uz citu saimniecību vai uz kautuvi tūlītējai nokaušanai. Šo dzīvnieku izcelsmes saimniecībā visi uzņēmīgo sugu dzīvnieki vismaz 28 dienas pirms nosūtīšanas datuma ir vakcinēti, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte, un uz saimniecību neattiecas neviens no Direktīvā 92/119/EEK attiecībā uz nodulāro dermatītu noteiktajiem ierobežojumiem, kas liedz šādu pārvietošanu;
                        
                     
                           d)
                        
                        
                           dzīvnieki saimniecībā mazāk nekā pirms trim mēnešiem ir ievesti no tādas citas dalībvalsts, trešās valsts vai tās zonas, uz kuru nav attiecināti ierobežojumi sakarā ar apstiprinātu nodulāro dermatītu vai pret nodulāro dermatītu veiktu vakcināciju, un tos var pārvietot uz kautuvi tūlītējai nokaušanai. Šo dzīvnieku izcelsmes saimniecībā visi citi uzņēmīgo sugu dzīvnieki vismaz 28 dienas pirms nosūtīšanas datuma ir vakcinēti, un nosūtīšanas datumā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte, un uz saimniecību neattiecas neviens no Direktīvā 92/119/EEK attiecībā uz nodulāro dermatītu noteiktajiem ierobežojumiem, kas liedz šādu pārvietošanu.”;
                        
                     
         
               5)
            
            
               lēmuma 12. panta ievadteikumu aizstāj ar šādu:
               “Kompetentā iestāde nodrošina, ka virzīšanas procedūra tādu dzīvu liellopu un nebrīvē turētu savvaļas atgremotāju, nepārstrādātu dzīvnieku izcelsmes blakusproduktu un neapstrādātu ādu pārvadāšanai, uz kurām attiecas 4., 5., 8. un 9. pantā paredzētās atkāpes, atbilst šādām prasībām:”.
            
         2. pants
   Šis lēmums ir adresēts dalībvalstīm.
   
      Briselē, 2017. gada 8. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  OV L 62, 15.3.1993., 69. lpp.
   
   
      (4)  OV L 18, 23.1.2003., 11. lpp.
   
   
      (5)  Komisijas 2016. gada 15. novembra Īstenošanas lēmums (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (OV L 310, 17.11.2016., 51. lpp.).
   
      (6)  EFSA Journal 2017; 15(4):4773.
   
      (7)  EFSA Journal 2016; 14(8):4573.